Lockerbie terroristi tervitati Liibüas kangelasena    Neljapäeval Šotimaal vabastatud Lockerbie pommipanija võeti kodumaal Liibüas vastu kangelasena. Abdel Basset al-Megrahi vabastati humanitaarpõhjustel.    Tuhanded inimesed kogunesid neljapäeva õhtul Tripoli lennuväljale al-Megrahi  kojunaasmist tähistama. Muusika rütmis lehvitati Šotimaa ja Liibüa lippe, vahendab YLE Uutiset.    Kohus otsustas al-Megrahi vabastada humanitaarpõhjustel. Mees põeb parandamatut vähki ja tal on elada jäänud veel vaid mõni kuu.